ಡಾ.ರಾಜ್ ಮೊಮ್ಮಗನ ಲಾಂಚ್ಗೆ ಭರ್ಜರಿ ತಯಾರಿ ಡಾ.ರಾಜ್ಕುಮಾರ್ ಮೊಮ್ಮಗ, ರಾಘವೇಂದ್ರ ರಾಜ್ಕುಮಾರ್ ದ್ವಿತೀಯ ಪುತ್ರ ಯುವ ರಾಜ್ಕುಮಾರ್ ಎಂಟ್ರಿಗೆ ಸ್ಯಾಂಡಲ್ವುಡ್ ಭರ್ಜರಿ ತಯಾರಿ ನಡೆಸುತ್ತಿದೆ. ಯುವ ರಾಜ್ಕುಮಾರ್ ನಟಿಸುತ್ತಿರೋ ಇನ್ನೂ ಹೆಸರಿಡದ ಸಿನಿಮಾದಲ್ಲಿ ಯುವ ಲುಕ್ ಜೊತೆಗೆ ಅವರನ್ನ ಲಾಂಚ್ ಮಾಡಲು ಚಿತ್ರತಂಡ ಎಲ್ಲಾ ಸಿದ್ಧತೆ ಮಾಡಿಕೊಳ್ತಿದೆ. ಈಗಾಗಲೇ ಯುವ 01 ಅನ್ನೋ ವರ್ಕಿಂಗ್ ಟೈಟಲ್ ಇಟ್ಟುಕೊಂಡು ಫಸ್ಟ್ ಲುಕ್ ರಿಲೀಸ್ ಮಾಡಿಎ ಚಿತ್ರತಂಡ. ಸದ್ಯ ಯುವ ಭರ್ಜರಿ ಲಾಂಚ್ಗೆ ಡೇಟ್ ಫಿಕ್ಸ್ ಮಾಡಲಾಗಿದೆ. ಹೌದು.. ಕನ್ನಡ ರಾಜ್ಯೋತ್ಸವದ ದಿನ, ಅಂದ್ರೆ ನವೆಂಬರ್ 1ನೇ ತಾರೀಖು ಯುವ ರಾಜ್ಕುಮಾರ್ ಸ್ಯಾಂಡಲ್ವುಡ್ಗೆ ಅಧಿಕೃತವಾಗಿ ಲಾಂಚ್ ಆಗಲಿದ್ದಾರೆ. ಇದಕ್ಕಾಗಿ ಲಾಂಚ್ ವಿಡಿಯೋವೊಂದನ್ನ ರೆಡಿ ಮಾಡಿಕೊಳ್ತಿದೆ ಸಿನಿಮಾ ತಂಡ. ಯುವ ರಾಜ್ಕುಮಾರ್ ಈ ಡೆಬ್ಯು ಸಿನಿಮಾಗೆ ಪುನೀತ್ ರುದ್ರನಾಗ್ ಆಯಕ್ಷನ್ ಕಟ್ ಹೇಳಲಿದ್ದಾರೆ. ಉಗ್ರಂ, ಕೆಜಿಎಫ್ ಖ್ಯಾತಿಯ ಸಂಗೀತ ನಿರ್ದೇಶಕ ರವಿ ಬಸ್ರೂರು ಈ ಚಿತ್ರಕ್ಕೂ ಸಂಗೀತ ನೀಡಲಿದ್ದಾರೆ. ಇನ್ನು, ಯುವ ರಾಜ್ಕುಮಾರ್, ಈಗಾಗಲೇ ಸ್ಯಾಂಡಲ್ವುಡ್ನಲ್ಲಿ ಗುರುತಿಸಿಕೊಂಡಿರುವ ನಟ ವಿನಯ್ ರಾಜ್ಕುಮಾರ್ ಸಹೋದರ. Tags: launch video november 1st puneet rudranag ravi basrur yuva 01 yuva rajkumar